آذربایجان دوولتچی لی یینه و دولت باشچی سینا سالدیریب ، اهانت ائتمک قبول ائدیلمه زدیر غئیر سیاسی ، قینانیلاجاق بیر حرکتدیر.
تاسوفله سون گونلرده سیاستچی اولما ایدعاسیندا اولان بیریسی نین سوسیال مئدیادا چیخیش ائده ره ک، قوزئی آذربایجانیمیزین جیمهور رئیسینه دئموکراتیک و اخلاقی قایدا ـ قرارلارین ضید اولاراق نزاکتسیر موصاحیبه سی، اوتایلی ـ بو تایلی میللتیمیزین راحاتسیزلیغینا سبب اولموشدور. بو طرزیده چیخیش ائتمک اوزونو سیاستچی بیله ن بیریسینه یاراشان بیر ایش دئییلدیر. بو طرز دانیشیق ایسلام جیمهوریسی نین و اونون باسقی اورقانلاری نین دانیشیق طرزیدیر. بو آذربایجانیمیزین دوشمنلرینی سئویندیره ن بیر حرکتدیر.
بونودا خاطیرلاتماق یئرینده اولارکی، آذربایجان دولتی اوز دولتیمیزدیر. تئهران رئژینی کیمی ایرقچی ایشغالجی و جینایتکار یاد بیر دولت دئییلدیر. او دوولت بوتوو آذربایجان میللتینی تمثیل ائنمکده دیر. بو دوولته منسوب اولان بایراق، جیمهوررئییسی، میللی مجلیسی و اوردوسو بوتوو آذربایجانیندیر. اونلاری قوروماق مسئولیت داشییان هر بیر آذربایجانلی نین وظیفه سیدیر.
سئویندیریجی دیرکی، باشقا آذربایجان تشکیلاتلاری دا بو حاقدا مثبت شکیلده اوز گوروشلرینی بیلدیرمیشلر. چونکی وطن، میللت منافعی اورتایا گلدیکده سن ـ من اولا بیلمه ز. دئموکراتیک اولکه لرده اولدوغو کیمی، بیر آغیزدان دانیشمامیز گره کیر. طبیعی اولاراق هر دوولت و حوکومتین آخساق طرفلری اولا بیله ر. دئموکراتیک قایدا قرارلارا گوره مدنی ، نزاکتلی شکیلده، اونلاری تنقید ائتمک، دوزه لیش یوللارینی گوسترمک طبیعی ساییلیر. دونیانین دئموکراتیک اولکه لرینده اولدوغو کیمی، دانیشیقدا رسمی فاکتلارا ـ سندلره دایانمالی، خوش نییتلی اولمالیدیر. بئله اولمادیقدا بو تنقید یوخ، تخریباتچیلیق ساییلیر. بو و یاخیلان تهمتلر حقوقی جهتده ن جرم حساب اولونور، بونا کیمسه نین حاقی یوخدور .
بورادا بیر فاکتیدا علاوه ائتمک لازیمدیر . قوزئی آذربایجانیمیز اوز مستقیللی یینی الده ائتمیشدیر. بوگون قوزئی آذربایجاندا حاکمییتده اولمایان( موخالیفت ) و حاکمییته جان آتان فیرقه لر (پارتیلار) و شخصیتلر موجوددور. اونلار مدنی و دئموکراتیک ایستانداردیلارا دایاناراق، اوز دولت قورملاریندا اولان آخساقلیقلاری تنقید ائده بیلرلر. بو اونلارین ایشیدیر. بوگون بیز گونئی آذربایجانلیلارین وظیفه سی دئییلدیر. . .
بیزیم اساس آنا دوشمنیمیز ایرقچی، فوندامئنتنالیست،ایشغالچی تئهران رئژیمی دیر. بوگون ایران دئییله ن یئرده و منطقه میزده آغیر بیر شراییط موجوددور. هر آن باش وئره جک اولقولارـ حادیثه لر مومکوندور. بو قالماقالدان چیخیش یوللارینی آختاریب ، سونماق یئرینه، افکار عمومینی باشقا سمته چئویرمک، نیفاغا ایختیافلارا، واختسیزدارتیشمالارا سبب اولاجاقدیر. بو آذربایجانینیزین دوشمنلرینی سئویندیره ن بیر ایشدیر. ان موهومو ایشغالچی تئهران رئژیمینه خیدمت ساییلیر.
بیزه گوره بوگون بوتون میللی قووه لر ایستیقلال و آزادلیغیمیزی الده ائتمک اوچون بیر یوموروق کیمی بیر اولمالی دیر . بو موفقیتیمیزین ، باشاریمیزین رمزی ساییلی .
واحید مستقیل آذربایجان جبهه سی
گونئی آزربایجان میللی یول تشکیلاتی
۳۱.۰۷.۲۰۱۹
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk